stanford-oval/wikipedia huggingface dataset:
ולינגראד
הערות שוליים

↑  תקציר ההיסטוריה של ולינגראד, באתר הרשות המקומית ולינגראד (בבולגרית).
↑  קשלס, חיים, היהודים בבולגריה בימי השלטון העותומני, בתוך:אנצקלופדיה של גלויות-יהדות בולגריה, ירושלים, 1967, עמודים 48-49.
↑  רומנו, אלברט.א, תנועות הנוער, בתוך:אנצקלופדיה של גלויות-יהדות בולגריה, ירושלים, 1967, עמוד 399.
| --- | --- |
בקרת זהויות :  NLI: 987007531154005171  GND: 4602250-8  LCCN: n95068678  VIAF: 123314998   WorldCat (עם VIAF): 123314998
זיגיסמונד, דוכס בוואריה

זיגיסמונד, דוכס בוואריה (26 ביולי 1439 - 1 בפברואר 1501) היה דוכס בוואריה בין השנים 1460–1463.
ביוגרפיה

זיגיסמונד נולד ב-26 ביולי 1439 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן.
לאחר מותו של אחיו יוהאן הרביעי, דוכס בוואריה בשנת 1463, התפטרו אחיו וולפגנג וכריסטוף מזכותם בירושה, וזיגיסמונד ירש את הדוכסות יחד עם אחיו אלברכט הרביעי, דוכס בוואריה. בשנת 1467 ויתר זיגיסמונד על זכויותיו, והקים את דוכסות בוואריה-דכאו. זיגיסמונד החל בהקמתה של כנסיית פראואנקירכה במינכן, והרחיב את טירת בלוטנבורג.
ב-1 בפברואר 1501 מת זיגיסמונד ללא ילדים, ונחלתו עברה לאחיו אלברכט הרביעי, דוכס בוואריה.
ורנר בראון (קצין אס אס)

| --- | --- |

 לידה:  11 באפריל 1909 Mehrstedt, שוורצבורג-רודולשטאט, הקיסרות הגרמנית 
 הוצאה להורג:  7 ביוני 1951 (בגיל 42) כלא לנדסברג, גרמניה המערבית 
 מדינה:  הקיסרות הגרמנית, רפובליקת ויימאר, גרמניה הנאצית 
 מפלגה:  המפלגה הנאצית 
 
קרל רודולף ורנר בראון (11 באפריל 1909 - 7 ביוני 1951) היה קצין אס-אס גרמני שסייע בהשמדת יהודי אירופה. עם פלישת גרמניה הנאצית לברית המועצות בשנת 1941, בראון היה מפקדה של איינזצגרופן 11b, שהייתה חלק מאיינזצגרופן D. בראון ארגן ופיקד על רצח המוני של יהודים בנציבות הרייך אוקראינה. על חלקו בשואה בראון נשפט במשפטי נירנברג הנוספים, במשפט שנודע בשם משפט האיינזצגרופן. הוא הורשע, נידון למוות והוצא להורג בשנת 1951.
ביוגרפיה

בראון סיים לימודים תיכוניים בשנת 1929 וקיבל דיפלומת "אביטור" גרמנית. לאחר מכן למד לימודי משפטים תאורטיים באוניברסיטת פרידריך שילר בינה, באוניברסיטת בון ובאוניברסיטת מינכן. בשנת 1933 סיים את לימודיו באוניברסיטת וינה עם תואר במשפט אזרחי. ב-1 ביולי 1931, בעודו סטודנט ובגיל 22, נהיה לחבר מספר 581,277 של המפלגה הנאצית.
בשורות הנאצים

בנובמבר 1931 בראון הצטרף לארגון הצבאי למחצה של הנאצים, האס-אה, פלוגות הסער של המפלגה הנאצית. בנובמבר 1934 הצטרף לשורות האס-אס כחבר מספר 107,364 של התנועה. בנוסף לאלה, הצטרף גם לשירות הביטחון הנאצי, האס דה. בשנת 1936 הקצין עוד יותר והצטרף גם לארגון הגסטפו. בשנת 1938 כבר פיקד על חיילי גסטאפו במינסטר. בשנת 1940 נהיה למפקד בכיר בגסטאפו (צ'יף), תחילה בעיר קובלנץ, ולאחר מכן כראש הגסטאפו של ברמרהאפן והחל ממאי 1941 של העיר האלה.
בשורות הנאצים > מפקד איינזצגרופה

מאוקטובר 1941 עד תחילת ספטמבר 1942, בראון פיקד על פלוגה מבצעית 11b, שהייתה חלק מאיינזצגרופן D, חטיבה תחת פיקודו של אוטו אולנדורף שנשפט יחד עם בראון כפושע מלחמה. אחיו הצעיר של בראון, פריץ בראון (יליד 1910 - 1973) היה מפקד של פלוגה מקבילה בחטיבה - פלוגה 4b. תחת פיקודו הישיר של בראון, פלוגתו ביצעה פשעי מלחמה ומעשי רצח המוני בסימפרופול, חצי האי קרים, בין ה-11 בדצמבר עד ה-13 בדצמבר 1941 הם טבחו ב-14,300 מיהודי האזור. בספטמבר 1942 בראון חזר להאלה. בשנת 1943 הועלה לדרגת אס-אס אובר-שטורמבאנפיהרר (דרגת אס אס המקבילה לסגן-אלוף בצה"ל). בשנת 1945 נשלח לנורווגיה כמפקד המשטרה החשאית, משטרת הביטחון, וכמפקד האס דה באזור.
משפט והרשעה

לאחר מלחמת העולם השנייה, בראון הועמד למשפט כפושע מלחמה במסגרת משפט האיינזצגרופן בפני בית דין צבאי בנירנברג. הגנתו היחידה של בראון הייתה כי הוא קיבל פקודה בלתי חוקית בעליל, כלומר שהוא רק מילא אחר פקודות הממונים עליו. הגנתו לא התקבלה על ידי שופטי בית הדין:
באוקטובר 1941 הוא מונה לפקד על איינזצגרופה 11b. כמפקד הפלוגה הוא ידע על פקודות הפיהרר וביצע אותן בהצטיינות...בית הדין כבר עסק בטבח חג המולד בעיר סימפרופול. בראון היה המפקד האחראי על הכוחות במבצע. הוא הודה באחריותו למעשי הרצח בשפה חד משמעית
ב-10 באפריל 1948 בראון נידון לגזר דין מוות, הוא הוצא להורג מעט אחרי חצות ב-7 ביוני 1951. ההוצאה להורג בוצעה בכלא לנדסברג שם נתלו פושעי מלחמה נאצים רבים. יחד עימו הוצאו להורג פושעי מלחמה נוספים שנמצאו אשמים במשפט האיינזצגרופן: אוטו אולנדורף, אריך נאומן, פאול בלובל ואוסוולד פוהל.
הערות שוליים

↑  ורנר בראון - מידע נוסף
↑  משפט האיינזצגרופן
| --- | --- |
בקרת זהויות :  GND: 124447244  ISNI: 0000 0000 1392 9354  VIAF: 42771559   WorldCat (עם VIAF): 42771559
זאור סדאייב

זאור אומרוביץ' סדאייב (ברוסית: Заур Умарович Садаев; נולד ב-6 בנובמבר 1989) הוא כדורגלן רוסי ממוצא צ'צ'ני, המשחק בעמדת החלוץ.
קריירת מועדונים

זאור סדאייב נולד וגדל בבירת צ'צ'ניה, גרוזני. עד שנת 2006 שיחק בקבוצת הנוער של טרק גרוזני (כיום אחמט גרוזני), ולאחר מכן עלה לקבוצה הבוגרת של המועדון.
ב-27 בינואר 2013 הודיע בעלי בית"ר ירושלים ארקדי גאידמק על צירופם של שני שחקני רכש מטרק גרוזני לבית"ר ירושלים - סדאייב וג'בראיל קאדייב בן ה-19. החלטה זו של גאידמק עוררה זעם רב בקרב חלק מאוהדי בית"ר עקב העובדה כי שני השחקנים מוסלמים. בתחילת דרכו בירושלים סבל מפציעה, ואת הופעת הבכורה שלו במועדון ערך ב-24 בפברואר 2013, כשנכנס כמחליף במשחק מול מכבי חיפה. את שערו היחיד בקבוצה כבש סדאייב במשחק מול מכבי נתניה ב-3 במרץ 2013. בתגובה לשער זה יצאו כ-300 אוהדי בית"ר מאצטדיון טדי.
בקיץ 2013 חזר סדאייב לאחמט גרוזני, ובינואר 2014 הושאל לקבוצת לכיה גדנסק מליגת העל הפולנית. לאחר אותה העונה, הושאל סדאייב בשנית, הפעם ללך פוזנן, עמה זכה באליפות פולין. חזר לאחמט בשנת 2015.
ב-31 בינואר 2019 הושאל לאנקרגוג'ו מליגת העל הטורקית עד סוף עונת 2018/19. ב-16 ביולי 2019 נרכש על ידי אנקרגוצ'ו בחוזה לעונה אחת. במרץ 2020 עזב את הקבוצה.
באוגוסט 2021 הצטרף לקבוצה הרוסית אלוסטון יוב"ק אלושטה המשחקת בליגת העל בכדורגל של קרים.
תארים

אליפות ליגת העל הפולנית: 1 (2014/15)
הערות שוליים

↑  דוד בן-שימול, אוהדי בית"ר: "לא ניתן להרוס את הקבוצה". צפו, באתר ynet, 1 בפברואר 2013
↑  גאידמק: "זה צעד שרצינו לעשות בבית"ר הרבה שנים", באתר וואלה, 27 בינואר 2013
↑  זאור סדייב ניצח, בית"ר לא: צפו ב-1:1 מול נתניה, באתר ONE‏, 3 במרץ 2013
↑  בית"ר ירושלים: אימון בכורה לקאדייב וסדאייב, באתר וואלה, 31 בינואר 2013
↑  מיכאל יוכין, ‏‏בנזמה הצ'צ'ני: סדאייב לא מפסיק להפגיז, באתר ספורט1, 6 באוקטובר 2015
↑  אנקרגוג'ו, "Zaur Sadaev Ankaragücümüzde!", ‏31 בינואר 2019
↑  אנקרגוג'ו, "Zaur Sadaev ile 1 yıllık sözleşme imzaladık", ‏16 ביולי 2019
↑  В заявке алуштинского "Алустона-ЮБК" на новый сезон – 21 футболист, crimeansport.ru, ‏20 באוגוסט 2021
| --- | --- |
בקרת זהויות :  NLI: 987012341275805171  VIAF: 4050168596725330450006   WorldCat (עם VIAF): 4050168596725330450006
ווטפורד

ערך זה עוסק בעיירה בממלכה המאוחדת. אם התכוונתם למועדון כדורגל אנגלי, ראו .
| --- | --- |
סמל ווטפורדסמל ווטפורד
תמונת פנורמה של ווטפורד
תמונת פנורמה של ווטפורד
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מזרח אנגליה
 מחוז:  הרטפורדשייר
 שטח:  21.43 קמ"ר
 גובה:  71 מטרים
 אוכלוסייה:  ‏
  ‑ בעיירה:  90,301 (2011)
 קואורדינטות:  51°40′48″N 0°25′47″W﻿ / ﻿51.68000°N 0.42972°W﻿ / 51.68000; -0.42972
 אזור זמן:  UTC
 http://www.watford.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ווטפורד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ווטפורד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי ווטפורד(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי ווטפורד  he tabBackground:;tabBorder:#aaa;defaultTab:0;
ווטפורד (באנגלית: Watford, ‏האזנהקובץ:En-uk-Watford.ogg‏Ⓘ‏) היא עיירה ותת-מחוז השוכנים במחוז הרטפורדשייר, צפונית-מערבית לעיר לונדון, בירת בריטניה. העיירה משתרעת על 21.43 קמ"ר ומונה כ-91,000 תושבים, מתוכם 80% הם לבנים, כ-8.2% דרום אסייתים וכ-2.7% הם ממוצא אפרו-קאריבי. ווטפורד מפורסמת בגלל במועדון הכדורגל המקצועי שלה, ווטפורד, המשתתף בצ'מפיונשיפ ואולפני האחים וורנר, ליבסדן בהם צלמו סדרת סרטי הארי פוטר.
תחבורה

נמל התעופה לונדון לוטון ממוקם כ-15 ק"מ מצפון לווטפורד.
את העיירה משרתים מספר קווי רכבת:
הקו הראשי של החוף המערבי (West Coast Main Line) (אנ') חוצה את העיירה ועוצר בתחנת צומת ווטפורד (אנ')
שלוחה של קו מטרופוליטן של הרכבת התחתית של לונדון מסתיימת בתחנת קצה בווטפורד
קו תחנת יוסטון - ווטפורד (אנ') של הלונדון אוברגראונד (London Overground) (אנ')
דת

בווטפורד ישנם מספר כנסיות אנגליקניית, שלוש כנסיות קתוליות, שלושה מסגדים, מקדש סיקי, מקדש הינדי ובית כנסת של ק"ק כנסת ישראל (Watford & District United Synagogue).
שלטון מקומי

בניגוד לעיירות מחוז רבות באנגליה, מועצת וטפורד מונהגת על ידי ראש עיר הנבחר בהצבעה ישירה. ראש העיר הנוכחי היא דורותי תורנהיל, אשת המפלגה הליברלית דמוקרטית.
ערים תאומות

גרמניה מיינץ, גרמניה
צרפת נאנטר, צרפת
רוסיה נובגורוד, רוסיה
ארצות הברית וילמינגטון, דלאוור, ארצות הברית
איטליה פזארו, איטליה
אנגליה פלימות', אנגליה
הערות שוליים

↑  מסדר אוכלסין 2011
| --- | --- |
בקרת זהויות :  MusicBrainz: 7dfd58d9-5511-4977-9b86-11a616631edd  VIAF: 236849349   WorldCat (עם VIAF): 236849349 
ערך זה הוא קצרמרבנושא יישובים באנגליה. אתם מוזמנים לתרום לוויקיפדיה ו.
ז'וזפין שארלוט, נסיכת בלגיה

ז'וזפין שארלוט, נסיכת בלגיה ‏(11 באוקטובר 1927 - 10 בינואר 2005), הייתה בתו של לאופולד השלישי, מלך הבלגים, ואשתו של ז'אן, הדוכס הגדול של לוקסמבורג.
ביוגרפיה

ז'וזפין שארלוט נולדה ב-11 באוקטובר 1927 בבריסל, ללאופולד השלישי, מלך הבלגים ולאסטריד, נסיכת שוודיה, בתם של הנסיך קרל, דוכס וסטריטלנד ואינגבורג, נסיכת דנמרק. ז'וזפין שארלוט בילתה את ילדותה בארמון סטויבנברג הסמוך לבריסל, ובשנת 1935 נהרגה אמה בתאונת דרכים. ז'וזפין שארלוט התחנכה על ידי מורים פרטיים, והוקמה בשבילה כיתה קטנה בארמון. בשנת 1940 נכנסה ז'וזפין שארלוט לפנימייה, ובה למדה במהלך מלחמת העולם השנייה. ב-7 ביוני 1944 - יום לאחר הפלישה לנורמנדי, נשלחו בני המשפחה למעצר בגרמניה, ממנו שוחררו ב-7 במאי 1945. לאחר מכן התיישבו בני המשפחה בשווייץ, וז'וזפין שארלוט למדה באוניברסיטת ז'נבה.
ב-9 באפריל 1953 התחתנה ז'וזפין שארלוט עם ז'אן, נסיך הכתר של לוקסמבורג, ממנו נולדו לה 5 ילדים. אף על פי שהנישואים התקיימו ממניעים פוליטיים, הם היו נישואים מאושרים, ובני הזוג חיו ביחד באושר במשך 52 שנים עד מותה. ז'וזפין שארלוט תמכה בנושאים תרבותיים והומניטריים, ואף כיהנה כנשיאת הצלב האדום בלוקסמבורג. בנוסף היא אהבה את מלאכת הגינון, ואף נהנתה מציד, דיג, סקי וספורט מים אחר.
ב-10 בינואר 2005 מתה ז'וזפין שארלוט בטירת פישבאך, כתוצאה מסרטן הריאות שממנו סבלה זמן רב.
משפחתה

ב-9 באפריל 1953 התחתנה ז'וזפין שארלוט עם ז'אן, הדוכס הגדול של לוקסמבורג, ממנו נולדו לה 5 ילדים:
מארי אסטריד, נסיכת לוקסמבורג (נולדה ב-1954), התחתנה עם קרל כריסטיאן, ארכידוכס אוסטריה
אנרי, הדוכס הגדול של לוקסמבורג (נולד ב-1955)
ז'אן, נסיך לוקסמבורג (נולד ב-1957)
מרגריט, נסיכת לוקסמבורג (נולדה ב-1957), התחתנה עם ניקולאוס, נסיך ליכטנשטיין
גיום, נסיך לוקסמבורג (נולד ב-1963)
ז'וזפין מלויכטנברג

ז'וזפין מלויכטנברג (בצרפתית: Josephine de Beauharnais‏; 14 במרץ 1807 - 7 ביוני 1876), הייתה נסיכה צרפתית-גרמנית, ואשתו של אוסקר הראשון, מלך שוודיה.
משפחתה

ב-22 במאי 1823 התחתנה ז'וזפין עם אוסקר הראשון, מלך שוודיה, ממנו נולדו לה 5 ילדים:
קרל החמישה עשר, מלך שוודיה (1826–1872)
הנסיך גוסטב, דוכס אופלנד (1827–1852)
אוסקר השני, מלך שוודיה (1829–1907)
אוגניה, נסיכת שוודיה (1830–1889)
הנסיך אוגוסט, דוכס דלרנה (1831–1873)
וולפרם אלפא

| --- | --- |


 סוג:  מנוע חיפוש חישובי
 סלוגן:  Making the world’s knowledge computable 
 תקופת הפעילות:  15 במאי 2009 – הווה (15 שנים)
 מייסדים:  מעבדות וולפרם
 בעלות:  סטיבן וולפרם
 שפות תכנות:  AngularJS, וולפרם 
 www.wolframalpha.com
 
וולפרַם אַלפַא (באנגלית: Wolfram Alpha) הוא מנוע חיפוש חישובי, שפותח על ידי מעבדות וולפרם והושק במאי 2009. ייחודו הוא בביצוע שאילתות בשפה טבעית, בשילוב עם חישובים והחזיית מידע (ויזואליזציה) נרחבת.
טכנולוגיה

וולפרם אלפא מבוסס על תוכנת Mathematica ומאגרי מידע בתחומים כגון היסטוריה, מזג אוויר, נתונים מקרו-כלכליים, מוזיקה ועוד. הוא מאפשר גם ביצוע ניתוח נתונים אישי על סמך מידע בפייסבוק.
וולפרם אלפא נמצא בשימוש על ידי מנועי החיפוש Bing ו-DuckDuckGo ועל ידי מערכות בינה מלאכותית כגון העוזר הווירטואלי של אפל, סמסונג ובלקברי ו-GPT-4.
ישנו ויכוח בנוגע לזכויות קניין לתשובות שמספק מנוע חיפוש אוטומטי.
הערות שוליים

↑  [/2013/10/21/blackberry-teams-up-with-wolfram-alpha-for-blackberry-10-voice-control/ BlackBerry Teams Up with Wolfram Alpha For BlackBerry 10 Voice Control". BerryReview], ‏21 באוקטובר 2013
↑  [/d/developer-world/how-wolfram-alpha-could-change-software-248 McAllister, Neil (July 29, 2009). "How Wolfram Alpha could change software". InfoWorld. Retrieved 2017-02-05]
↑   Richard Stallman, "How Wolfram Alpha's Copyright Claims Could Change Software" Access 2 Knowledge (Mailing list). (4 באוגוסט 2009) בתאריך 31 בדצמבר 2013, בארכיון האינטרנט
| --- | --- |
בקרת זהויות :  NKC: ph863055 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
זיגמונד ג'ורג' ורבורג

| --- | --- |
אין תמונה חופשית
 לידה:  30 בספטמבר 1902 Seeburg, הרפובליקה הפדרלית של גרמניה 
 פטירה:  22 באוקטובר 1982 (בגיל 80) לונדון, הממלכה המאוחדת 
 מדינה:  גרמניה 
 פרסים והוקרה:  Knight Bachelor 
 
סר זיגמונד ג'ורג' ורבורג (באנגלית: Siegmund George Warburg;‏ 30 בספטמבר 1902 – 22 באוקטובר 1982) היה בן לשושלת הכלכלית היהודית-גרמנית-אמריקאית-בריטית משפחת ורבורג. היה לו תפקיד חשוב בפיתוח בנקאות מסחרית.
קורות חיים

נולד בבאד אורך (Bad Urach), בקיסרות הגרמנית. היה בנם היחיד של גאורג זיגמונד ורבורג ורעייתו לוסי. גדל באחוזה בשוואביה שבדרום מערב גרמניה הרחק מהענף המרכזי של המשפחה שהפעילה את הבנק השני בגודלו בהמבורג, הרחק בצפון. זיגמונד למד בתחילה בגימנסיה ברויטלינגן ואחרי כן ב Tübinger Stift, טיבינגן, שם קיבל חינוך הומני. ב־1923 נפטר אביו ואמו לוסי ניהלה את האחוזה. אחרי שסיים את הלימודים למד בנקאות אצל דודו מקס ורבורג בהמבורג והשלים את השכלתו אצל רוטשילד בלונדון. ב־1934, שנה אחרי תפיסת השלטון בגרמניה על ידי היטלר עזב ורבורג את גרמניה לתמיד. הוא היגר ללונדון וייסד שם את הבנק הראשון שלו "New trading Company" ששינה את שמו ב־1946 ל- S.G. Warburg & Co.
אחרי ליל הבדולח היגרה גם לוסי ורבורג ללונדון. האחוזה עברה אריזציה והכסף בסך 150,000 מרקים הועבר לקהילת טריילפינגן -Trailfingen ‏.
בזמן מלחמת העולם השנייה פעל ורבורג עבור המודיעין הבריטי.
קריירה

הוא נחשב באנגליה כאדם שעלה לגדולה בעיני הממסד הכלכלי בסיטי. הוא העלה בעסקיו רעיונות לא שגרתיים. כך למשל, הקים ב־1963 את שוק היורובונד (Eurobond). הוא האמין שמיזוג של אירופה הוא תהליך טבעי וחשוב בהתפתחותה של הכלכלה האירופית.
החברה אותה הקים עם הנרי גרונפלד (Henry Grunfeld) היה בנק השקעות בריטי חשוב וורבורג היה מנהלו עד שנות ה-70 כאשר הוא פרש באופן רשמי וחי בשווייץ. למרות פרישתו הוא המשיך לעזור בפעילות הבנק. השליטה המשפחתית בבנק נשמרה על ידי חברת החזקות משפחתית שנקראה Mercury Securities. ב־1995 נרכשה החברה ס.ג' ורבורג ושות' על ידי הבנק השווייצרי Schweizerischen Bankverein ונוצרה חברת SBC Warburg – מחלקה בתוך Swiss Bank Corporation . ב-2003 היא עברה מיתוג מחדש. בתחילה השתמשו בשם ורבורג כחלק מ- SBC. אחרי המיזוג עם בנק שווייצריה הוא נשאר כשם המחלקה לבנקאות להשקעה. ביוני 2003 ויתרו על השם ורבורג כדי לשמור על תדמית מיתוגית אחידה.
ורבורג התנגד לנפוטיזם בעסקים שהיה נהוג בלונדון. הוא העדיף קריטריונים של בחירה כמו "אופי", מחשבה עצמאית, אינטליגנציה, כנות, כישורים חברתיים (לא רקע חברתי) וכן אומץ והיגיון בריא. הוא גם הזהיר נגד יהירות, חנפנות עצמית, הזנחה, סגנון כתיבה גרוע וביורוקרטיה.
נפטר בלונדון.
לקריאה נוספת

Jacques Attali: A Man of Influence. The Extraordinary Career of S.G. Warburg (Übersetzt von Barbara Ellis), Adler&Adler, Bethesda MD, 1987
Werner Röder und Herbert A. Strauss (Leitung und Bearbeitung): Biographisches Handbuch der deutschsprachigen Emigration nach 1933. Band 1, Saur, München 1980.
Ron Chernow: Die Warburgs. Odyssee einer Familie. Berliner Taschenbuch-Verlag, 1996
Niall Ferguson: Der Bankier Siegmund Warburg. Sein Leben und seine Zeit München : FinanzBuch 2011. ISBN 978-3-89879-626-2
Niall Ferguson: High Financier. The Lives and Time of Siegmund Warburg. London 2010.
הערות שוליים

↑  Jacques Attali: Siegmund G. Warburg. Das Leben eines großen Bankiers., Düsseldorf, 1986, S. 75-76
↑  Seeburg, Schloss u. Hofgut Uhlenfels
| --- | --- |
בקרת זהויות :  NLI: 987007434256705171  BnF: cb12039217h (data)  GND: 118815652  ISNI: 0000 0000 2664 0090  LCCN: n86103428  NKC: jx20120808006  NLK: KAC201106970  NTA: 328934003  SNAC: w60159tj  SUDOC: 028586026  VIAF: 32793236   WorldCat (עם VIAF): 32793236
וולפסון קלור מאיר

| --- | --- |

קריית וולפסון שאותה הקימה החברה
 נתונים כלליים
 סוג:  חברת החזקות
 מייסדים:  יצחק וולפסון  צ'ארלס קלור   האחים מאיר
 תקופת הפעילות:  1961–הווה (כ־63 שנים)
 מיקום המטה:  מגדל שלום
 שליטה בחברה:  רינה מאיר
 ענפי תעשייה:  נדל"ן
  
 www.wcm.co.il
 
וולפסון קלור מאיר בע"מ היא חברת החזקות ישראלית. החברה נוסדה ב-13 באפריל 1961 והייתה חברה בורסאית מהגדולות במשק. החברה הייתה הגורם המרכזי ובעל המניות העיקרי בהקמת מגדל שלום מאיר, כלבו שלום, בנק ירושלים וקריית וולפסון בירושלים.
היסטוריה

מייסדי החברה ובעליה היו אנשי העסקים יצחק וולפסון, צ'ארלס קלור והאחים מאיר. מרדכי מאיר היה מנכ"ל החברה מיום ייסודה ועד שנת 1987. עם בעלי המניות בחברה נמנה בנק לייצוא.
מאזן החברה ל-31 במרץ 1965 כלל את הנכסים הבאים: בית עיריית תל אביב-יפו, מגדל שלום מאיר, כלבו שלום, חברת ג.א.ס רסקו, בנק ירושלים, שכונת רמת שרת בירושלים ומקרקעין בירושלים.
בשנת 1989, חילקו האחים משה ומרדכי מאיר את נכסיהם. מרדכי קיבל כסף ונכסים באזור מגדל שלום משה נשאר עם מניות "וולפסון קלור מאיר". זמן קצר לאחר הפיצול חילק משה מאיר את נכסיו בין שתי בנותיו, כנה ורינה. כנה, הנשואה לחבר הכנסת לשעבר זלמן שובל, קיבלה, בין היתר, את מניות השליטה בחברת ההשקעות יצוא, שעם עסקיה נמנים בנק ירושלים, חברת הברוקרים יוניטרסט ויצרנית הבטון רדימיקס. רינה מאיר קיבלה את מניות השליטה בחברת "וולפסון קלור מאיר" ובמהלך השנים רכשה את מניות יתר המייסדים, צ'ארלס קלור ואייזיק וולפסון.
בשנים 1987-1992 כיהן איתן רף בתפקיד מנכ"ל החברה.
בשנת 2000, נמחקה החברה מהבורסה לניירות ערך והפכה לחברה פרטית, לאחר שגב' רינה מאיר רכשה את מניות החברה.
בעשור הראשון של המאה ה-21 השלימה החברה את הקמת שכונת רמת שרת בירושלים, כאשר הקימה במגרש הפנוי האחרון בשכונה את פרויקט "אזורי רמת שרת" בשיתוף חברת אזורים. זאת כארבעים שנה אחרי שהחלה בהקמת השכונה בשנות ה-60 של המאה ה-20.
ראו גם

האחים מאיר
הערות שוליים

↑  התפתחות רבה בבנק לייצוא, הצופה, 27 באוקטובר 1965
↑  עלו רווחי וולפסון קלור מאיר, הצופה, 13 באוקטובר 1965
↑  יואב יצחק, הענק מתעורר?, מעריב, 8 במאי 1990
↑  עמירם פלישר, "יצוא" - עליה של 53 אחוז בשבוע, מעריב, 5 באוקטובר 1982
↑  מהומה בבית הרכב: האם "מרוקנת" וולפסון קלור מאיר את נכסי החברה?, באתר גלובס, 13 באוגוסט 1998
↑  נפרדים לשלום מהציבור - וולפסון קלור מאיר חושבת שהבראת החברה תתחיל בהצעת רכש, באתר גלובס, 13 באוקטובר 2000
↑  גיא ימין , ‏ירושלים: אמבסדור ישראל מתחילה לשווק את אזורי רמת שרת; נמכרו 2 יח"ד ב-4 מיליון שקל, באתר גלובס, 23 באפריל 2006
↑  נחתם חוזה להקמת שכונה חדשה בבירה, הצופה, 24 בנובמבר 1964
ורנר הייזר

| --- | --- |

 לידה:  11 בנובמבר 1880 גומרסבאך, הרפובליקה הפדרלית של גרמניה 
 פטירה:  11 ביוני 1964 (בגיל 83) דיסלדורף, הרפובליקה הפדרלית של גרמניה 
 מקום קבורה:  בית העלמין הצפוני של דיזלדורף 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה (1955) 
 
ורנר הייזר (בגרמנית: Werner Heuser;‏ 11 בנובמבר 1880 – 11 ביוני 1964) היה צייר, חרט, שרטט ופרופסור גרמני. הוא היה פרופסור לאמנות ב"אקדמיה לאמנות בדיסלדורף" בין השנים 1926 עד 1937, והוסר מתפקידו על ידי הנאצים בגלל הגדרתו כ"אמן מנוון". לאחר מלחמת העולם השנייה הוא בנה מחדש את האקדמיה, ושימש כמנהלה בין השנים 1946 עד שנת 1949.
ביוגרפיה > ראשית חייו

ורנר הייזר נולד ב-11 בנובמבר 1880 בגומרסבאך, גרמניה, ליוגני הוסטרמן ופרנץ אוגן הוזר. כשהייזר היה בן שנה, אביו ברח עם אשת שכנו, והיגר לטקסס ושינה את שמו לאוגן קיילר. אביו היה העורך של העיתון New Braunfels Herald-Zeitung. כתוצאה מבעיות משפחתיות, נשלח ורנר הייזר להתגורר אצל משפחת אביו בבון, גרמניה. הוא למד בתיכון בבון ובזיגבורג.
הוא למד ב "בית הספר לאמנויות יישומיות" בדרזדן וב"האקדמיה לאמנות" בדיסלדורף אצל פטר יאנסן, אדולף מאנשן ואדוארד גרהרדט.
ב־11 באוקטובר 1907 התחתן בדיסלדורף עם מירה סון-רטל, בתו של הצייר קרל רודולף זון. יחד נולדו להם שני ילדים, קלאוס הייזר ואורסולה בנסר. בסביבות 1907 נסע ורנר הייזר לרומא ונפגש עם האמנים קרל הופר, הרמן הלר ומוריס סטרן.
ביוגרפיה > קריירה

בשנת 1919, הייזר היה אחד מהאמנים הראשונים בקבוצת האמנים הצעירים של ריינלנד, לצד היינריך נאון, אדולף אוזרסקי, ארתור קאופמן, קרלו מנסה, וולטר אופי, והאדריכל וילהלם קרייס.
בשנת 1926 הוא מונה כפרופסור לרישום באקדמיה לאמנות בדיסלדורף. בין תלמידיו היו הרברט זאנגס, אלזה הארני, ג'ורג' מייסטרמן, קספר וולטר ראו.
תערוכת אמנות מנוונת

בין השנים 1927 עד 1937, גרמניה חוותה התחזקות ועלייה לשלטון של המפלגה הנאצית. בשנת 1927 הוקמה החברה הלאומית-סוציאליסטית לתרבות גרמנית במטרה לעצור את "השחתת האמנות" וליידע את העם על הקשר בין גזע לאמנות באמצעות תיאוריות גזעניות פסבדו-מדעיות. החל משנת 1933 תייגה הקבוצה יצירות אמנות ואמנים מודרניים כ"יהודים", "מנוונים" ו"בולשביקים".
בשנת 1937 טיהרו הפקידים הנאצים את המוזיאונים הגרמניים והסירו את יצירות האמנות שנחשבה כמנוונת וקיימו תערוכה מיוחדת של היצירה בשם "אנטרטט קונסט" "האמנות המנוונת" שהציגה 650 יצירות אמנות ועברה ברחבי גרמניה, והייתה פופולרי בקרב הצופים. הייזר היה אחד האמנים בתערוכה והוא תויג כ"מנוון". באותה שנה, 1937, לא הוארכה עבודתו כפרופסור.
מלחמת העולם השנייה ואחריה

במהלך מלחמת העולם השנייה הוא שהה בתחילה בסאנרי-סור-מר, בצרפת, ואחריה שהה באלגאו וברייסגאו. בשנת 1943 הופצץ ביתו בדיסלדורף, והרס את עבודות האמנות שלו ואת אוסף האמנות שלו. הוא עקב אחרי נדודי משפחתו עד 1945. לאחר סיום המלחמה, חזר לדיסלדורף וב-1 בנובמבר 1945 הוא התחיל את עבודתו. הוא מונה למנהל האקדמיה לאמנות בדיסלדורף ב-7 בינואר 1946, וב-31 בינואר 1946 נבנה בית הספר ונפתח מחדש.
מוות ומורשת

ורנר הייזר נפטר מאי ספיקת לב בדיסלדורף ב-11 ביוני 1964 ונקבר בבית העלמין נורדפרידוף דיסלדורף.
בתו אורסולה בנסר (1915–2001) הייתה ציירת, והיא נישאה לצלם וולטר בנסר.
עבודתו כלולה באוספים שונים, כולל ספריית הקונגרס.
גלריה

קרנבל
מסיכה
בין הצמחים
עיוור
הערות שוליים

↑  Heuser, Werner, Benezit Dictionary of Artists (באנגלית)
↑  Deutsche Biographie, Heuser, Werner - Deutsche Biographie, www.deutsche-biographie.de (בגרמנית)
↑  "The History of The Herald-Zeitung"
↑  Johanna Ey, Mutter der rheinischen Avantgarde. Eine regionale Kunstgeschichte, www.rheinische-art.de
↑  Degenerate Art, fcit.usf.edu
| --- | --- |
בקרת זהויות :  GND: 116783796  ISNI: 0000 0000 1319 3674  LCCN: n2014040096  RKD: 220513  VIAF: 8148606   WorldCat (עם VIAF): 8148606
וולפרם פון ריכטהופן

| --- | --- |

וולפרם פון ריכטהופן
 לידה:  10 באוקטובר 1895 שטריגאו, הקיסרות הגרמנית הקיסרות הגרמנית
 פטירה:  12 ביולי 1945 (בגיל 49) באד אישל, אזורי הכיבוש באוסטריה אוסטריה
 מדינה:  גרמניה הנאצית 
 כינוי:  wtf 
 השכלה:  האוניברסיטה הטכנית של ברלין  אוניברסיטת הנובר 
 השתייכות:  הקיסרות הגרמנית הקיסרות הגרמנית   גרמניה הנאצית גרמניה הנאצית
 תקופת הפעילות:  1913–1918   1933 – 1945
 דרגה:   גנרל-פלדמרשל
 תפקידים בשירות
 ראש המטה של לגיון הקונדור  מפקד קורפוס האוויר השמיני  מפקד צי האוויר הרביעי  מפקד צי האווירי השני
 פעולות ומבצעים
 מלחמת העולם הראשונה  מלחמת האזרחים בספרד  מלחמת העולם השנייה הפלישה לפולין  המערכה על צרפת  הקרב על בריטניה  המערכה בבלקנים  הקרב על כרתים  מבצע ברברוסה  הקרב על סטלינגרד
 עיטורים
  צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הספרדי (בזהב ויהלומים)
 
וולפרם קרל לודוויג מוריץ הרמן, פרייהר פון ריכטהופן (בגרמנית: Wolfram Karl Ludwig Moritz Hermann Freiherr von Richthofen; ‏10 באוקטובר 1895 – 12 ביולי 1945) היה גנרל-פלדמרשל בלופטוואפה במלחמת העולם השנייה. ריכטהופן היה בן דוד רחוק של מנפרד פון ריכטהופן, אלוף ההפלות של שירות האוויר הגרמני במלחמת העולם הראשונה, המכונה "הברון האדום".
ביוגרפיה > קריירה מוקדמת ומלחמת העולם הראשונה

ריכטהופן נולד באחוזת ברצדורף, ליד שטריגאו בשלזיה תחתית. במהלך מלחמת העולם הראשונה שירת ביחידת פרשים. ב-1918 למד לטוס במטוס קרב, והוצב בשירות האוויר הגרמני. במהלך המלחמה הפיל שמונה מטוסי אויב. לאחר המלחמה למד הנדסה בין 1919 ל-1922.
ביוגרפיה > לגיון הקונדור

ב-1933 שב והתגייס לצבא, וב-1935 עם הקמת הלופטוואפה היה לאחד ממפקדיו. ב-1936 נשלח לשרת בלגיון הקונדור במהלך מלחמת האזרחים בספרד. הוא היה בין האחראים להפצצת העיירה גרניקה ב-1937, שהביאה לאבדן חיי חפים מפשע רבים, והפכה לסמל לאכזריות המלחמה. לאחר מכן שירת כראש המטה של מפקד הלגיון, הוגו שפרלה. ריכטהופן היה בין האחראים להסקת המסקנות מפעולת הלגיון במלחמת האזרחים על מנת שישמשו את הלופטוואפה במלחמת העולם השנייה. בספטמבר 1938 קיבל דרגת גנרל-מיור, ושירת כיועץ לפרנסיסקו פרנקו. במאי 1939 שב לגרמניה.